เขื่อนฮวังกัง

เขื่อนฮวังกัง (เกาหลี: 황강댐; อังกฤษ: Hwanggang Dam) เป็นเขื่อนผลิตไฟฟ้าพลังน้ำบนแม่น้ำอิมจิน ในอำเภอชอรว็อน จังหวัดคังว็อน ประเทศเกาหลีเหนือ ตั้งอยู่ห่างจากเขตปลอดทหารเกาหลีไปทางทิศเหนือประมาณ 26 ไมล์ (42 กิโลเมตร) เขื่อนมีความจุโดยประมาณ 400,000,000 short ton (360,000,000 เมตริกตัน) การก่อสร้างเริ่มขึ้นใน ค.ศ. 2002 และเสร็จสมบูรณ์ใน ค.ศ. 2007 วัตถุประสงค์ที่ระบุไว้ของโครงการคือเพื่อผลิตไฟฟ้าพลังน้ำและจัดหาน้ำสำหรับการชลประทานพืชผล อย่างไรก็ตาม ยังมีความคิดแพร่หลายว่าเขื่อนนี้มีไว้เพื่อป้องกันภัยคุกคามที่รับรู้ได้ระหว่างประเทศเกาหลีเหนือและเกาหลีใต้ เกาหลีใต้ยังสร้างเขื่อนของตนเองสองแห่งในพื้นที่ดังกล่าวในช่วงต้นทศวรรษ 2010 อุทกภัย ในเดือนกันยายน ค.ศ. 2009 เกาหลีเหนือปล่อยน้ำปริมาณมหาศาลจากเขื่อนโดยไม่มีการแจ้งเตือน ก่อให้เกิดอุทกภัยขนาดใหญ่ในเกาหลีใต้ซึ่งส่งผลให้มีผู้เสียชีวิตรวมหกราย มีการคาดการณ์ว่าน้ำประมาณ 40,000,000 short ton (36,000,000 เมตริกตัน) ถูกระบายออกมาในช่วงน้ำท่วม ส่งผลให้ระดับน้ำที่บริเวณชายแดนจังหวัดคย็องกีเพิ่มสูงขึ้นจาก 7.5 ฟุต (2.3 เมตร) เป็น 15.1 ฟุต (4.6 เมตร) อ้างอิง